次韵德麟督叔弼季默詩及破余酒戒
作者：陳師道
朝代：宋

paragraphs: 歲月不相貸，夜牀衾簟秋。
朝來明鏡中，作意多少留。
惟酒可爲娛，顧我非其流。
丈夫意氣合，珮玦不循鈎。
意行無人非，駿發不中休。
相逢問何如，頗復中之不。
清坐豈不好，致真豈糟丘。
兩歐以詩鳴，與俗同沉浮。
百鳥畏嘲弄，往和長鳴鷗。
胡寧忍快便，風飄萬斛舟。